# data[].attributes.attachment_link.provider_name
Verdensmålene - for bæredygtig udvikling

# data[].attributes.attachment_link.readable_text
Bliver verden bedre?

Nogle vil sige, at verden aldrig har været bedre; Folk lever længere, flere mennesker end nogensinde kan læse og skrive, andelen af fattige i verden er faldet og flere mennesker har adgang til rent vand.

Andre vil sige, at verden aldrig har været mere uretfærdig end den er i dag: forskellen mellem de fattigste og de rigeste vokser, og udviklingen på klimaområdet går stadigt i den forkerte retning.

I denne bog kigger vi på den seneste statistik for at beskrive, hvordan verden har udviklet sig over de seneste årtier. Bogen beskriver også de nye verdensmål for bæredygtig udvikling, som trådte i kraft den 1. januar 2016. Den nye udviklingsdagsorden markerer vejen frem mod en mere bæredygtig fremtid for mennesker og vores planet inden 2030.

Denne bog er udarbejdet af FN's Udviklingsprogram UNDP. UNDP er FN's største udviklingsorganisation med et bredt mandat til at fremme bæredygtig menneskelig udvikling, og til at koordinere FN's udviklingsindsats globalt og nationalt. UNDP arbejder i cirka 170 lande på at forbedre levevilkårene for verdens fattige og særlig sårbare, gennem støtte til langsigtet og holdbare samfundsforandringer. Du kan læse mere om UNDP's arbejde på http://www.dk.undp.org/

Bliver verden bedre? er skrevet af Staffan Landin i samarbejde med UNDP's nordiske kontor. Første udgave af bogen udkom i 2005 på svensk. Dette er den syvende udgave af bogen , og den første til at blive oversat til dansk. Staffan arbejder som freelance foredragsholder, og skriver med fokus på udviklingsspørgsmål.

Bogen indgår som et centralt element for dette læringssite og til det undervisningsmateriale, der er udviklet til sitet.

# data[].attributes.attachment_link.description
Nogle vil sige, at verden aldrig har været bedre; Folk lever længere, flere mennesker end nogensinde kan læse og skrive, andelen af fattige i verden er faldet og flere mennesker har adgang til rent vand.

# data[].attributes.attachment_link.readable_text
Kom med i kampen for en bedre verden. Verdensmål.nu indeholder gratis læremidler til naturfagene til undervisningen i FNs 17 Verdensmål for bæredygtig udvikling - relateret til elevernes egen verden.

Boost din undervisning i Verdensmålene

Verdensmål.nu består af tre elevbøger målrettet 1.-3./4.-6. og 7.-9. klasse, tilhørende lærervejledninger, samt læringssitet verdensmål.nu og dr.dk/skole/verdensmål.
Verdensmål.nu indeholder korte elevtekster pædagogisk bearbejdet til målgruppen med nærværende og praktiskorienterede opgaver, samt små film og tv-klip. Elevbøger og lærervejledninger udgives som fysiske bøger, som pdf med klikbare link til film og tv-klip, og som bladrebog til præsentation på storskærm.
Det faglige udgangspunkt er Fælles Mål for naturfagene.

Verdensmålene er omdrejningspunkt

Målet med Verdensmål.nu er at eleverne opnår faglig viden, indsigt og handlekompetence i forhold til nogle af de problemstillinger, som præger vores tid. Vi har kun Jorden til låns, og vi skal derfor passe godt på den. Hvordan takles bæredygtighed, klimaudfordringer og et bedre helbred og et sundere liv for alle her og i den 3. verden, og hvordan kan vi alle gøre en forskel.

Eleverne kan gøre en forskel

Eleverne skal opleve, at de kan være med til at gøre en forskel, og at deres handlinger har betydning. Eleverne skal være rollemodeller og agere verdensmålsambassadører, der passer på vores Jord og bruger ressourcer med omtanke.

Sådan er temaet bygget op

Verdensmål.nu er struktureret i fire undertemaer med tv-klipsamlinger, korte elevtekster og nærværende og praktiskorienterede opgaver. Opgaverne lægger op til at arbejde fagligt og tværfagligt med problematikkerne:
Sundhed og bæredygtighed, Den store verden, Børneliv og Gør en forskel. Opbygningen er, så man kan vælge at benytte Verdensmål.nu i sin helhed, eller man kan vælge af fokusere på udvalgte elementer.

Bestil gratis klassesæt

Verdensmål.nu (Udgivet oktober 2018)
Natur/teknologi og dansk 1.-3. klasse
Bestil gratis klassesæt af elevbøger (25 stk.) i papirudgave. Du betaler kun udgifter til porto og ekspedition.
120 kr. + moms pr. klassesæt. Bestil klassesæt

Verdensmål.nu (Udgivet marts 2019)
Natur/teknologi og dansk 4.-6. klasse
Bestil gratis klassesæt af elevbøger (25 stk.) i papirudgave. Du betaler kun udgifter til porto og ekspedition.
120 kr. + moms pr. klassesæt. Bestil klassesæt

Verdensmål.nu (Udkommer august 2019)
Biologi, fysik/kemi og geografi fællesfagligt 7.-9. klasse
Bestil gratis klassesæt af elevbøger (25 stk.) i papirudgave. Du betaler kun udgifter til porto og ekspedition.
120 kr. + moms pr. klassesæt. Bestil klassesæt

Supplerende læremidler
Find supplerende læremidler til undervisning i klima-, bæredygtighed og 3.verdensproblematikker. Book læremidler og stream TV-udsendelser fra CFU.

# data[].attributes.attachment_link.description
Verdensmål.nu består af tre elevbøger målrettet 1.-3./4.-6. og 7.-9. klasse, tilhørende lærervejledninger, samt læringssitet verdensmål.nu og dr.dk/skole/verdensmål.Verdensmål.nu indeholder korte elevtekster pædagogisk bearbejdet til målgruppen med nærværende og praktiskorienterede opgaver, samt små film og tv-klip. Elevbøger og lærervejledninger udgives som fysiske bøger, som pdf med klikbare link til film og tv-klip, og som bladrebog til præsentation på storskærm.Det faglige udgangspunkt er Fælles Mål for naturfagene.

# data[].attributes.attachment_link.readable_text
Verdenstimen giver børn og unge over hele kloden mulighed for at lære om Verdensmålene og sikre, at de bliver opfyldt.

Verdensmålene er den mest ambitiøse plan for verdens udvikling nogensinde, som alle landes ledere sammen har vedtaget. Målet er, at børn og unge i 2030 vokser op i en verden uden sult og fattigdom, hvor alle er lige, og naturen og klimaet har det godt.

Plakater om Verdensmålene
Bestil plakater her

Millioner af børn, unge og lærere på hele jorden er gennem Verdenstimen med til at sikre, at vi når det. Du og din klasse kan også være med!

En enkelt lektion, en temadag eller en hel uge om verdens udfordringer og løsninger - det er helt op til dig.

Materialer og videoer til undervisningen
Find materialerne her

Her kan du finde gratis undervisningsmaterialer og aktiviteter målrettet forskellige fag og klassetrin. Verdenstimen er en del af det internationale projekt World's Largest Lesson.

# data[].attributes.attachment_link.title
Dine elever kan ændre verden | Verdenstimen

# data[].attributes.attachment_link.description
Bestil plakater her Find materialerne her Her kan du finde gratis undervisningsmaterialer og aktiviteter målrettet forskellige fag og klassetrin. Verdenstimen er en del af det internationale projekt World's Largest Lesson.

# data[].attributes.attachment_link.description
Velkommen til et digitalt læringssite om FNs 17 Verdensmål for bæredygtig udvikling. Få konkrete øvelser til netop dit fag.

# data[].attributes.attachment_link.readable_text
FN's Verdensmål består af 17 mål og 169 delmål og er den til dato mest ambitiøse globale udviklingsdagsorden.

FN's Verdensmål for bæredygtig udvikling blev vedtaget af verdens stats- og regeringsledere på FN topmødet i New York den 25. september 2015. Det markerede en hidtil uset ambitiøs og transformativ udviklingsdagsorden. Målene trådte i kraft den 1. Januar 2016 og skal frem til 2030 sætte os kurs mod en mere bæredygtig udvikling for både mennesker og planeten, vi bor på.

17 Verdensmål

Verdensmålene udgør 17 konkrete mål og 169 delmål, som forpligter alle FN's 193 medlemslande til helt at afskaffe fattigdom og sult i verden, reducere uligheder, sikre god uddannelse og bedre sundhed til alle, anstændige jobs og mere bæredygtig økonomisk vækst.

De fokuserer ligeledes på at fremme fred og sikkerhed og stærke institutioner, og på at styrke internationale partnerskaber.

Den nye dagsorden anerkender således, at social, økonomisk og miljømæssig udvikling, fred, sikkerhed og internationalt samarbejde er tæt forbundne, og at det kræver en integreret indsats at opnå holdbare udviklingsresultater.

Fortsættelse af 2015-målene

De nye verdensmål for bæredygtig udvikling (Sustainable Development Goals (SDGs)) bygger videre på de otte såkaldte 2015-mål (Millennium Development Goals (MDGs)), som havde deadline ved udgangen af 2015.

2015-målene har vist os, at det er muligt at opnå resultater, hvis den politiske vilje er tilstede, og vi opstiller klare mål og prioriterer vores ressourcer derefter.

Modsat hvad mange tror, er der opnået betydelige fremskridt de sidste 20 år. Siden 1990 er fattigdommen i verden faldet med næsten 75%, ni ud af ti børn i udviklingslandene indskrives i dag i skole, og dobbelt så mange børn overlever deres fem års fødselsdag. 45% færre kvinder dør i forbindelse med graviditet eller fødsel, to milliarder mennesker har fået adgang til forbedret drikkevand, og millioner af menneskeliv er blevet reddet på grund af bedre forebyggelse og behandling af smitsomme sygdomme som malaria, tuberkulose og HIV/AIDS.

De ny verdensmål vil færdiggøre 2015-målene og gå endnu længere. De vil én gang for alle udrydde fattigdom og sult i verden, og de vil i langt højere grad fokusere på bæredygtighed. Alle har ret til et værdigt liv, og vi har i dag den fornødne viden, teknologi og ressourcer til at gøre det muligt.

Universelle mål

De nye verdensmål vil gælde for alle lande - både rige og fattige - med højde for landenes forskellige udgangspunkt. De store udfordringer, vi står overfor i dag, som bl.a. social, økonomisk og politisk marginalisering, stigende ungdomsarbejdsløshed, ulighed, fattigdom, fødevareusikkerhed, mangel på, eller ulige adgang til grundlæggende naturressourcer, miljøforurening, klimaforandringer og ikke-lydhøre regeringer. De er alle nationale udfordringer med store regionale og globale konsekvenser, og er derfor nødvendige at løse i fællesskab.

Verdensmålene er resultatet af tre års diplomatisk arbejde, som fik startskud ved Rio+20 topmødet i 2012. De er baseret på den mest omfattende og gennemsigtige globale konsultationsproces i FN's historie. Udover den mellemstatslige Åbne Arbejdsgruppe, FN Generalsekretærens Høj-niveau Panel af Eminente Personer, bidrag fra civilsamfundet, privatsektoren og FN systemet, er der gennemført over hundrede nationale og elleve globale tematiske konsultationer, samt en direkte online survey MyWorld, hvor mere end ti millioner mennesker verden over har givet deres mening til kende. Den omfattende konsultationsproces har sikret offentlig indflydelse og bredt ejerskab, som er afgørende elementer, når den nye dagsorden skal omsættes til handling over de kommende 15 år.

Du kan læse mere om hvert enkelt af verdensmålene for bæredygtig udvikling nedenfor.

# data[].attributes.attachment_link.description
Hvad er FN's Verdensmål for bæredygtig udvikling? FN's Verdensmål består af 17 mål og 169 delmål og er den til dato mest ambitiøse globale udviklingsdagsorden. FN's Verdensmål for bæredygtig udvikling blev vedtaget af verdens stats- og regeringsledere på FN topmødet i New York den 25. september 2015.